CELEX: 32010R0671
Language: hu
Date: 2010-07-13 00:00:00
Title: A Tanács 671/2010/EU rendelete ( 2010. július 13. ) a 2866/98/EK rendeletnek az euro észtországi átváltási árfolyama tekintetében történő módosításáról

28.7.2010   
            
            
               HU
            
            
               Az Európai Unió Hivatalos Lapja
            
            
               L 196/4
            
         A TANÁCS 671/2010/EU RENDELETE
   (2010. július 13.)
   a 2866/98/EK rendeletnek az euro észtországi átváltási árfolyama tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 140. cikke (3) bekezdésére,
   tekintettel az Európai Bizottság javaslatára,
   tekintettel az Európai Központi Bank véleményére (1),
   mivel:
   
               (1)
            
            
               Az euro és az eurót bevezető tagállamok pénznemei közötti átváltási árfolyamokról szóló, 1998. december 31-i 2866/98/EK tanácsi rendelet (2)1999. január 1-jei hatállyal megállapítja az átváltási árfolyamokat.
            
         
               (2)
            
            
               A 2003. évi csatlakozási okmány 4. cikkének megfelelően Észtország az Európai Unió működéséről szóló szerződés (a továbbiakban: a Szerződés) 139. cikkének (1) bekezdése szerinti eltérésben részesülő tagállam.
            
         
               (3)
            
            
               A Szerződés 140. cikkének (2) bekezdése szerinti, az euro Észtország általi, 2011. január 1-jén történő bevezetéséről szóló, 2010. július 13-i 2010/416/EU tanácsi határozat (3) alapján Észtország teljesíti az euro bevezetéséhez szükséges feltételeket, és 2011. január 1-jei hatállyal megszűnik az Észtországra vonatkozó eltérés.
            
         
               (4)
            
            
               Az euro Észtországban történő bevezetéséhez meg kell állapítani az euro és az észt korona közötti átváltási árfolyamot. A megállapított átváltási arány szerint 15,6466 észt korona ér 1 eurót, ami megfelel a korona árfolyam-mechanizmus (ERM II) szerinti jelenlegi középárfolyamának.
            
         
               (5)
            
            
               Ezért a 2866/98/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2866/98/EK rendelet 1. cikke a következő sorral egészül ki a német márkára és a görög drachmára vonatkozó átváltási árfolyam között:
   
      „= 15,6466 észt korona”.
   
   2. cikk
   Ez a rendelet 2011. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 13-án.
      
         
            a Tanács részéről
         
         
            az elnök
         
         D. REYNDERS
      
   
   
      (1)  2010. július 5-i vélemény (a Hivatalos Lapban még nem tették közzé).
   
      (2)  HL L 359., 1998.12.31., 1. o.
   
      (3)  Lásd e Hivatalos Lap 24. oldalát.